recursal/SuperWikiNEXT-32B huggingface dataset:
ایک علامتی تصویر جس میں ماں یا باپ اپنے لڑکے یا لڑکی کا ہاتھ تھامے ہوئے ہے۔
**پرورش** یا **بچوں کی پرورش** ایک ذریعہ ہے جس سے کسی بچے کی جسمانی، جذباتی، سماجی اور دانشورانہ ترقی کا نومولودگی سے بلوغ تک خیال رکھا جاتا ہے اور ان کے آگے بڑھنے کے مواقع فراہم کیے جاتے ہیں۔ پرورش میں حیاتیاتی رشتے کے علاوہ سے کسی بچے کے بڑھنے کے دوران کی پیچیدگیوں کا خیال رکھنا بھی شامل ہے۔

ماں باپ کا کردار
----------------

جب میاں بیوی مل کر بچوں کی پرورش کرتے ہیں، تو ان میں خود اعتمادی آتی ہے اور وہ بڑے ہو کر معاشرے میں ایک اچھے شہری کا کردار ادا کر سکتے ہیں۔

اس کے لیے سب سے اہم سوال یہ ہے کہ: کیا ماں باپ کے پاس بچوں کی دیکھ ریکھ کے لیے وقت اور مال و دولت ہے یا نہیں۔ عیش و آرام، بہترین تعلیم، لوازمات کا مطلب کبھی کبھی درکار وقت وقت کے لیے معاوضہ نہیں بن سکتا۔ اچھے والدین کے لیے ضروری ہے کہ آپ اپنے بچوں کو وقت دیں۔ اور حسب ضرورت دیگر ضروریات کی بھی تکمیل کریں۔

حوالہ جات
---------

1. ↑  Jane B. Brooks (28 ستمبر 2012). *The Process of Parenting: Ninth Edition*. McGraw-Hill Higher Education. ISBN 978-0-07-746918-4. 06 جنوری 2019 میں اصل سے آرکائیو شدہ. اخذ شدہ بتاریخ 13 فروری 2018.  الوسيط `|url-status=` تم تجاهله (معاونت); تحقق من التاريخ في: `|date=` (معاونت) For the legal definition of parenting and parenthood see: Haim Abraham, A Family Is What You Make It? Legal Recognition and Regulation of Multiple Parents (2017ء)
2. ↑  بچوں کی پرورش میں ماں اور باپ کا سب سے بڑا ہاتھ ہوتا ہے ،غفلت سے بچے ٹریک سے اتر جاتے ہیں ‘ ندا یاسر۔ ٹیلی ویژن، اُردو پوائنٹ شوبز
3. ↑  "सावधानीपूर्वक पालन पोषण करने के चार पहलू". 14 فروری 2018 میں اصل سے آرکائیو شدہ. اخذ شدہ بتاریخ 13 فروری 2018.  الوسيط `|url-status=` تم تجاهله (معاونت)
**ڈنکن ہیملٹن** (پیدائش دسمبر 1958) ایک برطانوی مصنف اور اخباری صحافی ہے اور 3بار ولیم ہل سپورٹس بک آف دی ایئر ایوارڈ کا فاتح ہے۔

ہیملٹن کلب کے شاندار سالوں کے دوران *ناٹنگھم ایوننگ پوسٹ* ' ناٹنگھم فاریسٹ رپورٹر تھے اور اس نے اخبار کے لیے فاریسٹ کی دونوں فاتح یورپی کپ مہموں (1979ء اور 1980ء) کا احاطہ کیا۔ جنگل کا احاطہ کرنے کے اپنے وقت کے دوران ہیملٹن نے کلب کے واضح مینیجر برائن کلاؤ کے ساتھ قریبی تعلقات استوار کیے اگر کبھی کبھی آزمائشی ہوتے۔ اس نے اپنا پہلا ولیم ہل ایوارڈ 2007ء کی یادداشت کے ساتھ جیتا *تھا پروویڈڈ یو ڈونٹ کس می: 20 ایئرز ود برائن کلاؤ* ،  *ناٹنگھم ایوننگ پوسٹ* میں اپنے وقت کا ایک اکاؤنٹ جہاں اس نے 20 سال سے زیادہ کام کیا۔   اس کتاب نے 2008ء کے برٹش سپورٹس بک ایوارڈز کی بہترین فٹ بال بک کیٹیگری بھی جیتی۔

حوالہ جات
---------

1. ↑  Duncan Hamilton, *Provided You Don't Kiss Me: 20 Years With Brian Clough*, Fourth Estate/Harper Collins, London, 2007
2. ↑  Simon Redfern (9 December 2007). "Provided You Don't Kiss Me, by Duncan Hamilton". *The Independent*. اخذ شدہ بتاریخ 26 نومبر 2012.
3. ↑  John Dugdale (28 November 2007). "The week in books". *The Guardian*. اخذ شدہ بتاریخ 26 نومبر 2012.
4. ↑  "Previous winners". British Sports Book Awards. اخذ شدہ بتاریخ 29 مارچ 2020.
ٹھل ہیرو خان
**ٹھل ہیرو خان** انگریزی (Thul Hairo Khan) بدھ مت کااسٹوپا (Stupa) ہے جو سندھ پاکستان کے ضلع دادو کی تحصیل جوہی کے گائوں ہیرو خان مغرب میں کاچھو کے علاقے میں واقع ہے۔ یہ اسٹوپا کچی اور پکھی اینٹوں سے تعمیر گیا تھا۔ اسٹوپا کی لمبائی50 فٹ اور چوڑائی 30 فٹ ہے۔ اس اسٹوپا کی چوٹی سر کرنے کے لیے اسٹوپا کے شمال میں سیڑھی ہے۔ گمان غالب کیا جاتا ہے کہ یہ اسٹوپا 5 يا 7 صدی عیسوی میں تعمیر ہوا تھا۔ ٹھل ہیرو خان سندھ میں دوسرے اسٹوپا کے سلسلے کا ایک اسٹوپا ہے۔

تاریخ
-----

سندھ میں بدھ مت قبل از مسیح میں موریا سلطنت کے زمانے میں پھیلا۔ خاص طور پر اشوک اعظم کے زمانے میں زیادہ پھیلا۔ سندھ کے رائے حکمران کے عہد میں سندھ بدھ مت کا مرکز تھا۔ بدھ مت سندھ میں برہمن خاندان کی حکمرانی کے وقت میں رہا۔ چچ کا بھائی چندر بدھ کے مانتا تھا۔ سندھ میں بدھ مت 13 عیسوی تک سومرہ سلاطین کے دور میں بھی رہا۔ اسٹوپا بدھ مت مذہب کے آثار میں شمار کیے جاتے ہیں۔

محل وقوع
--------

ہیرو خان کا اسٹوپا جوہی شہر سے 15 کلومیٹر کے فاصلے پر شمال مغرب میں واقع ہے۔

حوالہ جات
---------

1. ↑  "آرکائیو کاپی". 26 جون 2019 میں اصل سے آرکائیو شدہ. اخذ شدہ بتاریخ 30 جون 2019.  الوسيط `|url-status=` تم تجاهله (معاونت)
2. ↑
3. ↑
4. ↑
5. ↑
6. ↑
7. ↑
8. ↑
کتاب الاموات کا ایک بہت مشہور اور دلچسپ صفحہ، جو باتصویر ہے۔ اس میں ایک مردے کا حساب ِ آخرت ہوتا دکھایا گيا ہے۔اس تصویر میں مرنے والے کا دل دیوتا اوزیریس کے زیر صدارت، دیوتاؤں کی مجلس میں عدل کے ترازو میں تولتے ہوئے دکھایا گیا ہے۔
کتاب الاموات یا کتابِ اموات، ایک قدیم مصری دستاویزات کا مجموعہ، جس میں منتر، مناجات، دعائيں اور حمدیں وغیرہ شامل ہیں۔ یہ عام لوگ اپنی قبر یا تابوت میں رکھنے کے لیے خریدتے تھے، ان کا عقیدہ تھا کہ مرنے کے بعد ان کو پڑھ کے وہ کچھ فواہد اور خصوصی مراعات حاصل کر سکیں گے۔

ابتدا
-----

کتاب الاموات کی مذہبی حیثیت
---------------------------

قدیم مصریوں کے نزدیک کتاب الاموات الہامی، مقدس اور آسمانی کتاب تھی۔ ثوث دیوتا ہی نے تخلیق کائنات کے وقت جو کلمات ادا کیے تھے، یہ کتاب انہی کلمات کا مجموعہ ہے جس پر عمل کرتے ہوئے پتاح دیوتا نے آفرینش (تکوین) کا کام سر انجام دیا، چونکہ مصریوں کے خیال میں کتاب الاموات کا خالق ثوث دیوتا تھا، اس لیے وہ اپنی تاریخ میں اسے انتہائی مقدس خیال کرتے رہے اور حد درجہ احترام بجا لاتے رہے۔

کتاب کا موضوع و مندرجات
-----------------------

اس کتاب کا موضوع حیات بعد از وفات ہے۔ یہ خواص کے لیے نہیں بلکہ کہ عوام کے لیے لکھی گئی تھی۔ اس کے ابواب میں مسلسل اضافہ کیا جاتا رہا، اب تک کی تحقیق کے مطابق اس کے ابواب کی تعداد 190 تک پہنچ چکی ہے۔  

اس کتاب میں مناجات، حمدیں، دعائیں، اقوال اور منتر وغیرہ لکھے ہوتے، جو زندگی میں لوگ خرید لیتے تا کہ بعد مرنے کے ان کے ساتھ دفن کیے جائيں، ان کا عقیدہ تھا کہ اس کتاب سے رہنمائی لیتے ہوئے، وہ اگلی زندگی کا سفر اچھی طرح کر سکیں گئے۔

### کتاب کے فواہد

### کتاب میں درج منتر

### ایک سو پچیسواں باب

مزید دیکھیے
-----------

* قدیم مصری مذہب

حوالہ جات
---------

1. ↑  انسائیکلوپیڈیا تاريخ و تہذیب،حصہ4، وادی نیل (حصہ دوم)، صفحہ 39

| * د
* ب
* ت
قدیم مصری مذہب |
| --- |
| علم الاساطیر  | 
* بت پرستی
* کائنات پرستی
* کثرت پرستی
* ظہور پرستی
* روح
* دووات
* علم الاعداد

 |  |
| معبود | 
* آمون
* آمونت
* آنوبیس
* آنوکت
* آپوفیس
* آپیس
* آتون
* آتوم
* باستت
* بات
* بیسو
* حورس کے چار بیٹے
* گب
* ہاپی
* حتحور
* ہیکا
* حکت
* حورس
* ایزیس
* خپری
* خنوم
* خونسو
* کک
* ماحس
* ماعت
* مافدت
* منہیت
* مرت‌سکر
* مسخنت
* مونت
* من
* منیوس
* موط
* نیث
* نخبيت
* نفتیس
* نو
* نوت
* اوزیریس
* پکھت
* پتاح
* کیبوئی
* رع
* ریشف
* ساتی
* سخمت
* سیکر
* سیرکت
* سوبک
* سوپدو
* ست
* سشات
* شو
* تاتینن
* تاورت
* تفنوت
* تحوت
* وادجیت
* وادجور
* ویپواوت
* وسرت

 |
| متون | 
* *کتاب آخرت*
* *کتاب تنفس*
* *کتاب مغارہ*
* *کتاب اموات*
* *کتاب ارض*
* *کتاب ابواب*
* *کتاب زیریں دوزخ*

 |
| عقائد | 
* عاتنیہ
* بددعا فرعون
* تجہیز و تکفین
* کلیہ پیشکش
* فلسفہ
* معبد

 |
|  **باب: قدیم مصر** |
**ٹریفک پولیس** (انگریزی: Traffic police) یا **روڈ سیفٹی پولیس** (انگریزی: Road safety police) کسی بھی ملک کے اس پولیس دستے کا نام ہے جو سڑک پر گاڑیوں کی آمد و رفت کی نگرانی کرتا ہے۔ پولیس دستوں کے کئی فرائض ہیں جو عوامی حفاظت کے لیے ضروری ہوتے ہیں۔ اس میں سے اولًا یہ ہے کہ سڑک پر صرف وہی گاڑی چلیں جن کی اجازت ہو۔ مثلًا دنیا کے کچھ حصوں میں گاڑیوں ہی کے چلنے پر پابندی ہے یا مخصوس گاڑی کی آمد و رفت پر روک ہے۔ اس کے علاوہ کئی جگہوں پر ایک طرفہ راستے (ون وے) کا لزوم ہے۔ اس کی وجہ سے گاڑیوں وہاں پر صرف آ سکتی ہیں یا وہاں سے جا سکتی ہیں، نہ کہ آمد و رفت دونوں کی وہاں ہر سہولت ہو۔ پولیس ان معاملوں کی نگرانی کرتی ہے۔ پولیس غیر لائسنس یافتہ گاڑی بانوں پر بھی لگام کستی ہے جن کی وجہ سے لوگوں کی جان خطرے میں ہوتی ہے۔ وہ گاڑیوں کے بیمے اور آلودگی پر گرفت کو بھی یقینی بناتی ہے۔ دنیا کے ہر قطعے میں ایک مسلمہ اصول ہے کہ کوئی بھی شخص ایک مخصوص مقدار سے زیادہ شراب پی کر گاڑی نہیں چلا سکتا ہے۔ ٹریفک پولیس وقتًا فوقتًا بریتھ انالائزر کی مدد سے لوگوں کی سانسوں کو جانچ کر گاڑی بانوں کی مخموریت یا عدم مخموریت کا اندازہ کرتی ہے۔ اس کے علاوہ عام حفاظتی اقدامات جیسے کہ ہیلمیٹ اور سیٹ بیلٹ کے استعمال کو یقینی بنایا جاتا ہے۔ ٹریفک پولیس مسلمہ قوانین کی خلاف ورزی کرنے والوں سے جرمانے وصول کرتی ہے۔ اس کے علاوہ یہ پولیس حادثوں کی سورت میں مثاثرہ اشخاص کو ہسپتال پہنچاتی ہے اور ضرورت پڑنے پر متعلقین کو اطلاع دیتی ہے۔ کئی بار تعمیری یا انہدامی کار روائی کی وجہ سے سڑکیں بند کر دی جاتی ہیں۔ ٹریفک پولیس سختی سے عام گاڑیوں کو ایسی جگہوں پر جانے یا آنے سے روکتی ہے۔

حادثات پر قابو کے لیے جدید ٹیکنالوجی کا استعمال
-----------------------------------------------

2018ء کی پہلی سہ ماہی کے دوران سعودی عرب میں ٹریفک کی نگرانی کرنے کے لیے اسمارٹ ڈرون ستعمال کیے جا رہے ہیں۔ نجم کمپنی کے ایک اعلٰی عہدیدار کے مطابق اسمارٹ ڈرون اُن شاہ راہوں پر استعمال ہو رہے ہیں جہاں حادثات کثرت سے ہوتے رہتے ہیں۔ شروعات ریاض سے ہوئی۔ دنیا کے کئی اور ملکوں میں بھی سیٹلائٹ اور کئی عسری ٹیکنالوجی کے ذریعے سڑکوں پر گاڑیوں کی آمد و رفت اور نیز شہریوں کے چلنے پھرنے کی نگرانی کی جاتی ہے۔

مزید دیکھیے
-----------

* پولیس

حوالہ جات
---------

1. ↑  ٹریفک پولیس کے لیے ڈرون
**دوزخ** یا جہنم وہ جگہ جہاں نافرمان اور بداعمال لوگوں کو مرنے کے بعد سزا بھگتنی ہوگی۔ جہنم کا جو نقشہ قرآن پاک میں پیش کیا گیا ہے۔ اس سے ظاہر ہوتا ہے کہ یہ آگ کی بھٹی ہوگی جس کا ایندھن انسان اور پتھر ہوں گے۔ اہل دوزخ کو پینے کے لیے پیپ اور گرم پانی ملے گا۔ ان کی غذا زقوم ’’تھوہر‘‘ ہوگی۔ جو گرم دھوئیں میں رہیں گے لیکن ان کوموت نہیں آئے گی۔ قدیم یونانیوں اور شامیوں کے نزدیک جہنم کے سات طبقے ہیں اور اہل اسلام کا بھی یہی خیال ہے۔ امام غزالی اور علامہ سیوطی نے دوزخ کے مکمل خاکے پیش کیے ہیں۔ لیکن ان کی تفصیلات میں اختلاف ہے۔ نیز اس امر میں بھی اختلاف ہے کہ دوزخ کس جگہ ہے۔ نیز جہنم تصور ہے یا فی الوقع کوئی جگہ ہے۔ معتزلہ اسے صرف روحانی اذیت قرار دیتے ہیں۔

جہنم کے طبقات
-------------

* 1. جہنم،
* 2. لظیٰ،
* 3. الحطمہ،
* 4. سقر،
* 5. السعیر،
* 6. الجحیم،
* 7. ہاویہ،
* ان ساتوں طبقوں میں کم و بیش اور مختلف قسم کا عذاب ہے۔ اگر دوزخ سے ایک خشخاش کے برابر آگ لائی جائے تو تمام زمین و آسمان کو ذرا سی دیر میں فنا کر دے۔ دنیا کی آگ اس کا ستّرواں جزو (1/70) ہے، آدمی اور پتھر اس کا ایندھن ہیں

حوالہ جات
---------

1. ↑  زبدۃ الفقہ جلد اول صفحہ 52 سید زوار حسین زوار اکیڈمی پبلیکیشنز
ٰٰدوسری دنیا کی بادشاہت یا دی ادر ورلڈ کنگ ڈم کا پرچم۔ اس پرچم میں غور طلب ہے کہ خواتین یا نسوانیت کی علامت بیچ میں موجود ہے۔ یہ دنیا کا واحد ملک اور پرچم تھا جس میں کہ کسی جنس کی علامت چسپاں تھی۔ اس کی وجہ یہ ہے کہ ملک کے نظریے میں خواتین کی بر تری اور ان کی مردوں کے مقابلے حکمرانی مطلوب تھی۔ تاہم اب یہ ملک از خود معدوم ہو چکا ہے۔
**دوسری دنیا کی بادشاہت** (انگریزی: Other World Kingdom) ایک خواتین کی بادشاہت والی مملکت تھی، جس کا آغاز 1996ء میں ہوا تھا۔ یہ بادشاہت کے ساتھ ساتھ ایک تفریح گاہ یا ریزارٹ بھی رہی تھی۔ اس ملوکیت کے قیام کے لیے چیرنا، ژدار ناد سازاوو ضلع، چیک جمہوریہ میں واقع سولہویں صدی کے ایک عالی شان محل، عمارات اور میدانوں پر مشتمل تھی۔ حالاں کہ اس ملک کو کسی بھی دنیا کے دیگر ملکوں نے تسلیم نہیں کیا تھا، یہاں کے اپنے سکے، پاسپورٹ، پولیس عملہ، عدالتیں، مملکتی پرچم اور الگ ترانے جیسے منفرد شناختی امور رہے ہیں۔ 

دوسری دنیا کی بادشاہت بالکلیہ خواتین کی حکومت اور ان ہی کی بالا دستی کے نظریے پر قائم تھی۔ یہاں پر زیادہ تر خواتین نظر آتی تھیں۔ مردوں کا کردار غلاموں جیسا تھا۔ عورتیں کئی سماجی بندشوں سے یہاں پر آزاد تھیں۔ ایک ملک کی شہریت دنیا کی ہر اس عورت کے لیے کھلی تھی جو اپنے متعلق فیصلے کرنے کی عمر کو پہنچ چکی ہو، جس کے پاس کم از کم ایک مرد غلام ہو، جو دوسری دنیا کی بادشاہت کے اصولوں اور قوانین کی پاسداری کرے، جو شہریت کی از خود درخواست کرے اور ملک کی خود ساختہ ملکہ پیٹریشیا اول کے محل میں کم از کم پانچ راتیں گزارے۔

دوسری دنیا کی بادشاہت میں دو زبانیں رائج تھیں: انگریزی اور چیک زبان۔ یہ بادشاہت اب انٹرنیٹ پر ایک مفروضہ مملکت اور آن لائن کلب کے طور پر موجود ہے۔ تاہم وہ ایک حقیقی ملک کے طور پر اپنی حیثیت کھو چکی ہے۔ 

اس ملک کا تاسیسی نظریہ جو خواتین کی بر تری اور مردوں پر حکومت کرنے یا ان کو اپنا غلام بنانے پر مشتمل تھا، اسی طرح اس کا پرچم، سکے، پاسپورٹ، پولیس عملہ، عدالتیں، قومی ترانہ اور دنیا سے ہٹ کر عورتوں کی بر تری والے قوانین جدید طور پر ایک قصہ پارینہ کے طور پر دیکھے جاتے ہیں۔

مزید دیکھیے
-----------

* چیک جمہوریہ میں خواتین
* موسوؤ خواتین
* یورپ میں خواتین
* خواتین کو بااختیار بنانا

حوالہ جات
---------

1. ↑  "Kingdom Come". *Skin Two 23*. 1997. صفحات 18–19.
2. ↑  "Who We Are". Other World Kingdom. 13 ستمبر 2009 میں اصل سے آرکائیو شدہ. اخذ شدہ بتاریخ 08 مارچ 2008.  الوسيط `|url-status=` تم تجاهله (معاونت)
3. ↑  "Sublime Lady Citizens of the OWK". Other World Kingdom. 28 اگست 2008 میں اصل سے آرکائیو شدہ. اخذ شدہ بتاریخ 08 مارچ 2008.  الوسيط `|url-status=` تم تجاهله (معاونت)
**ڈھولا** لہندے پاسے دی پنجابی دی ہک صنف ہے۔ جس دے وچ راٹھاں، جنگجواں تے سورمیاں دی بہادری تے دلیری دے قصے نظم کیتے جاندے ہئن۔ ایس دی شروع راجستھان توں ہوئی۔ راجستھان دی مشہور لوک داستان "ڈھولا مارو" توں پنجاب اچ ایس انداز وچ رزمیے تے جنگنامے دا رواج شروع ہویا۔ اگلیاں ویلیاں اچ جنگاں تے راٹھاں دے نال نال میراسی وی ٹردے ہائن تے انھاندی بہادریاں دے منظر اپنیاں اکھیں ویکھ‍ کے انہانوں نظم کریندے ویندے ہائن۔ اینج سینہ بہ سینہ انھاندی لڑائیاں تے سردولی دے قصے اگاں چلدے ہئن، تے لوکاں وچ پ رہیں پنچائتاں تے میلے ٹھیلیاں وچ آکھیا سنائے ویندن۔

ایس دی سر "وین" نال رلدی ملدی اے۔ دیہاتاں اچ چھیڑو ( ڈھوراں دے چارے) یا مسافر جنگلاں بیاباناں تے تھلاں اچ اٹھاں تے بہہ کے ایہہ ہک خاص روونی سر اچ بہہ گاندے ہئن۔

ڈھولا ضلع جھنگ دے ناہری علاقے کمالیہ تے ٹوبہ ٹیک سنگھ‍ دے مختلف پنڈاں اچ بڑا مقبول اے۔ تے اینھاں تھاواں اچ کئی ہک شاعراں فنکاراں تے میراسیاں نوں اوہ پرانے ڈھولے ہن وی یاد ہئن۔
کناں بندیاں دے ڈھولے، یوسف زلیخاں دے ڈھولے، سسی دے ڈھولے دے علاوہ راٹھاں دے ڈھولیاں اچ جپیاں، ہیراں سپراواں، گکھڑاں، کھرلاں تے سیالاں وغیرہ دے ڈھولے بڑے مقبول ہئن۔
Human settlement in Englandسانچہ:SHORTDESC:Human settlement in England
**ساؤتھ بورو** انگلینڈ کے کینٹ میں ٹنبریج ویلز کے بورو میں ایک قصبہ اور شہری پارش ہے۔ یہ ایس ڈی ایف سی کا گھر ہونے کے لیے مشہور ہے۔ یہ فوری طور پر ٹنبریج ویلز کے قصبے کے شمال میں واقع ہے اور اس میں ہائی برومز کا ضلع شامل ہے، جس میں اے26 سڑک گزرتی ہے۔ 2001ء کی مردم شماری کے مطابق اس کی آبادی 11,124 تھی۔ یہ قصبہ شاندار قدرتی خوبصورتی کے ہائی ویلڈ ایریا کے اندر ہے۔

### تاریخ

*دی ساؤتھ بورو سوسائٹی'' ("ساؤتھ برو کے لیے شہری، ورثہ اور سہولیات کی سوسائٹی ") مضمون کے اس حصے میں بہت سے حقائق کا بنیادی ماخذ ہے۔ ایک Iguanodon (135 ملین سال پہلے) کی باقیات ہائی بروم میں دریافت ہوئی تھیں۔ پہلی صدی عیسوی سے پہلے یہاں کی زمین بہت زیادہ جنگلاتی تھی۔ تاہم کچھ اہم دریافتوں سے معلوم ہوا ہے کہ یہ آباد تھا۔ تیر کے نشانات اور پتھر کی کلہاڑی کے سر ساؤتھبرو کی '''پراگیتہاسک''' رہائش کا ثبوت فراہم کرتے ہیں جبکہ کانسی اور لوہے کے زمانے دونوں کی تدفین کی جگہوں کا بھی پتہ لگایا گیا ہے۔ کیسل ہل آئرن ایج فورٹ کا مقام جو 315 قبل مسیح کا ہے، مشرقی وادی میں واقع ہے۔ دوسرے قلعوں کو جوڑنے والے راستے اب بھی قصبے کے روڈ نیٹ ورک کا حصہ ہیں۔ اس کے بعد نارمن فتح تک اس ضلع کے بارے میں بہت کم معلوم ہے کیونکہ یہ تقریبا ناقابل تسخیر جنگل کی وجہ سے ویلڈ کا سب سے کم آبادی والا حصہ تھا۔*

حوالہ جات
---------
Gale Henry، 1919
**چشمک زنی** یا **آنکھ مچکانا** چہرہ سے کسی بات کے اظہار کرنے کا ایک مقبول طریقہ ہے جو ایک لمحہ کے لیے دائیں یا بائیں آنکھ کو بند کرکے انجام دیا جاتا ہے۔ ابلاغ کی اس شکل میں عام طور سے پوشیدہ معلومات اور اشارے شامل ہوتے ہیں، کبھی کبھی اس میں جنسی ترغیب کا پہلو بھی موجود ہوتا ہے۔

مفاہیم
------

### خفیہ اشارے یا معلومات کا تبادلہ

آنکھ مچکانے کا عمل عموماً دو شخصوں کے درمیان کسی پیغام کے تبادلہ کے لیے کیا جاتا ہے اس طور پر کہ تیسرا شخص اسے نہ سمجھ سکے۔ مثال کے طور پر زید نے عمرو کے تعلق سے کوئی جھوٹی بات کہی، پھر وہ کسی تیسرے شخص کو آنکھ مچا کر اصل معاملہ کی وضاحت کر دیتا ہے، بسا اوقات تیسرا شخص بھی عمرو کے خلاف اس معاملہ میں شریک ہوتا ہے۔ کبھی کبھی آنکھ مچکانے کا عمل اس وقت بھی کیا جاتا ہے جب کسی شخص کو یہ بتانا مقصود ہو کہ فی الحال جاری گفتگو ایک مذاق ہے تاکہ وہ اس بات کو سنجیدگی سے نہ لے۔

### رضا مندی

کبھی کبھی یہ عمل دوستی، حوصلہ افزائی اور اعتماد جیسی لطیف تعبیرات کے اظہار کے لیے ہوتا ہے، خاص طور سے جب آنکھ مچکانے والا شخص یہ چاہتا ہو کہ کسی خاص موقف میں اطمینان اور اتفاق کا اظہار کرے تو چشمک زنی سے اس کا اظہار کر دیتا ہے۔

### دعوت عشق

نیز آنکھ مچکانے کا عمل بعض ثقافتوں میں جنسی دعوت یا عشق و معاشقہ کے اظہار کے لیے بھی کیا جاتا ہے، عام طور سے معاشقہ کی چشمک زنی میں اگر رضا مندی ہو تو ہلکی سی مسکراہٹ بھی شامل ہوتی ہے۔

حوالہ جات
---------

1. ↑  "Non-verbal communication". *Erc.msh.org*. 01 اپریل 2016 میں اصل سے آرکائیو شدہ. اخذ شدہ بتاریخ 04 فروری 2008.  الوسيط `|url-status=` تم تجاهله (معاونت)
2. ↑  "Ronaldo: I put my country first" آرکائیو شدہ (Date missing) بذریعہ thisislondon.co.uk (Error: unknown archive URL), *Evening Standard*, accessed 2009-28-12
3. ↑  "I, Robot". *IMDb.com*. 16 July 2004. اخذ شدہ بتاریخ 20 دسمبر 2016 – IMDb سے.
**دی مسٹر مین شو** (انگریزی: The Mr. Men Show) ایک برطانوی امریکی متحرک ٹیلی ویژن سیریز ہے۔ راجر ہارگریویس کی مسٹر مین اور لٹل مس کتابوں پر مبنی ، اس کو ٹیلی ویژن کے مختلف قسم کا پروگرام بنایا گیا جس میں خاکے ، پینٹومائمز ، کوریوگرافک ویزیوئلز اور میوزک ویڈیو شامل تھے۔

یہ سلسلہ امریکا میں کارٹون نیٹ ورک اور بومیرنگ اور چینل 5 کے ملک شیک پر نشر ہوا! برطانیہ میں۔

کہانی
-----

یہ شو دلیڈیل میں ہو رہا ہے ، جو کتابوں کے حروف (اور اس کے شو کے لیے کچھ کردار بنائے گئے تھے) اور ان کی مہم جوئی کے گرد گھوم رہے ہیں۔ کتابوں کے برعکس (جس میں مسٹر ٹکل ، مسٹر بمپ ، مسٹر ہیپی ، لٹل مس بوسی اور لٹل مس سنشائن جیسے کردار نمایاں تھے) ، اس شو میں زیادہ معمولی کرداروں کو زیادہ نمایاں کیا گیا تھا۔ زیادہ تر اقساط کتابوں پر مبنی نہیں ہوں گی ، تاہم ، شو میں مختلف قسم کے طبقات تیار ہوئے جن کو عنوانات سے جوڑا گیا۔ اس کے علاوہ شو میں کچھ تبدیلیاں بھی ہو رہی ہیں۔

### ڈلیڈیل

مسٹر مین اور لٹل مس کرداروں میں سے ہر ایک کو اصل شہروں میں آبائی شہر کے ساتھ پیش کیا گیا تھا (بشمول ہیپی لینڈ ، ٹڈلیٹاؤن یا نونسن لینڈ)۔ ٹیلی ویژن سیریز میں ، وہ ڈلیڈیل کے ایک حصے میں رہتے ہیں۔ نام "دللیڈیل" پروڈیوسر پیگی ریگن نے تیار کیا تھا۔ تاریخی درجہ بندی کی یاد دلانے کے لیے ، پیگی کو "دلیڈیل کے میئر" کے لیے تختی اور اعزازی لقب دیا گیا۔

کاسٹ
----

* سیم گولڈ - مسٹر ہیپی ، مسٹر گرومپی ، مسٹر اچھال
* جیف اسٹیورٹ - مسٹر ٹِکل
* ایلیسن پیکارڈ - لٹل مس سنشائن ، لٹل مس شرارتی ، لٹل مس اوفس
* پال گرین برگ - مسٹر بمپ
* فل لولر - مسٹر مضبوط ، مسٹر سمال ، مسٹر سست
* کیٹی لی - لٹل مس چیٹر باکس ، لٹل مس ڈیئر ڈیول
* پیٹر رڈا مائیکل - مسٹر میسی
* جوئی ڈی اوریا - راوی ، مسٹر پرسنکیٹی / مسٹر فسیٹ ، مسٹر روڈ ، مسٹر اسکیٹربرین
* رچرڈ ایکار - مسٹر شور
* ریک زیف - مسٹر اعصابی ، مسٹر نوسی
* گاڈفری - مسٹر ضد ، مسٹر ٹل ، مسٹر میٹل
* ربیکا فورسٹادٹ - لٹل مس جیگلس

حوالہ جات
---------

1. ↑   — اخذ شدہ بتاریخ: 19 اپریل 2020
2. ↑   — اخذ شدہ بتاریخ: 19 اپریل 2020
3. ↑  "Cartoon Network Schedule - Boomerang". *Cartoon Network*. Time Warner. April 20, 2009. 20 اپریل 2009 میں اصل سے آرکائیو شدہ.  الوسيط `|url-status=` تم تجاهله (معاونت)

بیرونی روابط
------------

* دی مسٹر مین شو آئی ایم ڈی بی پر (انگریزی میں)
|  |
| --- |
| **مگس** |
| مجمع النجوم مگس بڑی تصویر کے لیے کلک کریں |
|   |
| **عربی نام:** | **الذبابة**  |
| **انگریزی نام:** | Musca |
| **خاندان:** | طیار |
| **آسمان میں مقام:** | آسمانِ جنوب سوم |
| **رقبہ:** | 138.355 ۔ (77 واں) |
| **فی صد رقبہ :** | آسمان کا 0.34 فی صد |
| **مطلع مستقیم:** | 12 گھنٹے 35.28 منٹ |
| **میل:** | 70 ڈگری 9.66 منٹ جنوب |
| **سیاروں والے ستارے :** |    1 |
| **چمکدار ستارے:** |    1 |
| **قریبی مجمع النجوم:** | طائر الفردوس، قاعدہ،قنطورس، حربا، پرکار اور صلیب جنوبی |
|   |

  


**مگس** (عربی: **الذبابة**  - انگریزی: Musca) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 138.355 مربع ڈگری ہے۔ جو کل آسمان کا 0.34 فی صد بنتا ہے۔مطلع مستقیم 12 گھنٹے 35.28 منٹ ہے۔ اور میل 70 ڈگری 09.66 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔ چمکدار اور نمایاں نظر آنے والے ستاروں کی تعداد 1 ہے۔

قریبی مجمع النجوم
-----------------

اس کے آس پاس طائر الفردوس، قاعدہ،قنطورس، حربا، پرکار اور صلیب جنوبی واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**بکھڑا شریف (چشمہ بیراج)** (Chashma Barrage) پاکستان کے صوبے پنجاب کے ضلع میانوالی میں دریائے سندھ پر واقع ایک بیراج ہے۔

چشمہ بیراج آبپاشی اور سیلاب سے بچاو کے لیے استعمال کیا جاتا ہے۔ چشمہ بیراج 1966 میں شروع ھوا اور 1971 میں مکمل ہوا.چشمہ بیراج سے دو نہریں نکالی گیئ ہیں۔چشمہ جہلم لنک کینال مشرقی سایئڈ سے اور رائیٹ بینک کینال مغربی سائیڈ سے۔رائیٹ بینک کینال کی سائیڈ پر ھائیڈرو پاور بھی بنایا گیا ہے جو 180 میگاواٹ تک بجلی پیدا کر سکتا ہے جبکہ ایک اور نہر رائیٹ پر زیر تجویز ہے جس پر ایک اور ھائیڈرو پاور بھی زیر غور ہے۔ یہ جس جگہ بنایا گیا، وہاں ایک گاؤں بکھڑا شریف آباد تھا جو تلوکر کا پہلا گاؤں مانا جاتا ہے اس کے جنوب میں دوسرا بکھڑا میاں غلام محمد تھا اور شمال میں دولانوالہ تھا۔اس کے شمال میں مہانڑانوالہ ۔۔حسین خیلانوالہ اور اس کے شمال میں سیلو ۔۔بانڑ کے گاؤں آباد تھے۔اس وقت چشمہ بیراج کی دونوں طرف تلوکر قبیلہ کی آبادیاں ہیں۔اس کے مشرق میں کچہ کالو ۔۔شیرے خیلانوالہ ۔۔۔یارو خیلانوالہ ۔۔سکو خیلانوالہ ہیں جبکہ مغرب میں خطہ ء اطلس ۔۔۔شاہباز خیلانوالہ ۔۔۔جلال خیلانوالہ ۔۔فوجے خیلانوالہ و بلوچی خیلانوالہ ہیں۔آج کل یہ یونین کونسل کچہ گجرات کے ساتھ ہے جبکہ پہلے یہ یونین کونسل کھولہ کا ہی حصہ تھا۔یہ ساری آبادی قدیم بکھڑا سے بچ جانے والے رقبہ پر مشتمل ہے اور موضع بکھڑا کہلاتی ہے ۔۔ چشمہ بیراج و جھیل کی وجہ سے کچہ میں بسنے والے تلوکر قبیلہ کے لوگ تو اپنے تھل کے گھروں میں منتقل ہو گیئے جو ڈنگ کھولہ وغیرہ پر مشتمل تھے جبکہ باقی کے متاثرین مختلف جگھوں پر نقل مکانی کر گیئے جن میں کندیاں ۔۔علووالی ۔۔دوآبہ کے ساتھ میانوالی و عیسی' خیل و آس پاس کے علاقے شامل ہیں۔تقریباً 28 موضع جات اس چشمہ بیراج کی وجہ سے متاثر ھوئے۔ان متاثرین میں تلوکرقبیلہ کا سب سے زیادہ شیئر ہے۔

مزید دیکھیے
-----------

* فہرست پاکستان کے بیراج اور ہیڈورکس
* فہرست پاکستان کی بند اور آبی ذخائر

| * د
* ب
* ت
پاکستانی کے بند اور بیراج |
| --- |
| دریائے سندھ | جناح بیراج **·** چشمہ بیراج **·** تونسہ بیراج **·** گدو بیراج **·** سکھر بیراج **·** کوٹری بیراج |
| دریائے جہلم | رسول بیراج **·** تریموں بیراج |
| دریائے چناب | مرالہ ہیڈورکس **·** خانکی ہیڈورکس **·** قادر آباد ہیڈورکس |
| دریائے راوی | بلوکی ہیڈورکس **·** سدھنائی ہیڈورکس |
| دریائے ستلج | سلیمانکی ہیڈورکس **·** اسلام بیراج |
| دریائے پنجند | پنجند بیراج |
| دریائے سوات | منڈا ہیڈورکس |
**رتھ یا ترا** (انگریزی: Ratha Yatra) یہ روئے زمین پر منایا جانے والا سب سے بڑا اور قدیم تہوار ہے۔  اس تہوار کے موقع پر اوڈیشہ اور پوری نامی جگہوں کے اہم مندروں کی  مورتیوں کو 3 سجے اور آراستہ کیے ہوئے رتھوں پررکھا جاتا ہے اور لاکھوں عقیدت مند جو دنیا بھر سے آئے ہوئے ہوتے ہیں ان رتھوں کو کھینچ کر گنڈیچہ نامی ٹیمپل تک لے جاتے ہیں۔  لارڈ جگن ناتھ ، جنہیں پورشوتما یا پیرم برہم کے نام سے بھی جانا جاتا ہے، کی پرستش بہت ساری دیگر مورتیوں کے ساتھ  اوڈیشہ میں واقع پوری شری جگناتھ نامی مندر میں کی جاتی ہے۔ یہ تہوار پوری دنیا میں 100 سے زیادہ ممالک میں منایا جاتا ہے۔

وضاحت
-----

رتھ یاترا عوام کے ساتھ رتھ میں کیا جانے والا ایک سفر ہے۔ یہ عام طور پر دیوتاؤں کے جلوس (سفر) کے طور پر جانا جاتا ہے۔ اس موقع پر لوگ دیوتاؤں کی طرح ملبوس ہوتے ہیں یا محض مذہبی سنتوں اور سیاسی رہنماؤں کی طرح۔ یہ اصطلاح ہندوستان کے قرون وسطی کی عبارتوں میں ملتی ہے، جیسے پوراناس کا لفظ جس کا مطلب سو رج دیوتا کی رتھ یا ترا وغیرہ ہوتا ہے۔ ان رتھوں کے سفروں میں وسیع و عریض تقریبات ہوتی ہیں جہاں افراد یا دیوتا کسی مندر سے نکل کر عوام کے ہمراہ چھیتر(علاقہ ، گلیوں) سے ہوتے ہوئے کسی مندر یا دریا یا سمندر تک جاتے ہیں۔

تشریح لفظ
---------

رتھ یاترا کا لفظ سنسکرت کے دو الفاظ سے ماخوذ ہے: ایک رتھ جس کا مطلب ہے دو پہیے والی گاڑی یا پھر وہ گاڑی جسے گھوڑے کے ذریعے کھینچا جاتا ہے اور دوسرا لفظ یاترا جس کا مطلب ہے سفر یا زیارت۔

رتھ یاترائیں
------------

صوبہ اڈیشہ میں پوری نامی مقام پر منایا جانے والا رتھ یا ترا دنیا کا سب سے بڑا اور سب سے زیادہ دیکھا جانے والا رتھ یا ترا ہے جس میں ہر سال ایک بڑی جم غفیر حصہ لیتی ہے۔

بریپا را رتھ یا ترا، دنیا کا دوسرا قدیم ترین  رتھ یاترا ہے۔ یہ رتھ یاترا بغیر کسی رکاوٹ کے 1575 سے یہاں منایا جارہا ہے۔

کینڈجوہار کا رتھ یا ترا دنیا کا دوسرا سب سے بڑا رتھ یاترا ہے۔  کیونجھر رتھا (رتھ) - نندی گوش دنیا کا سب سے لمبا رتھ ہے۔

رتھ یاترا (احمد آباد)۔ رتھ یاترا ریاست گجرات کے شہر احمد آباد میں بھی ہوتا ہے، جو دنیا کا تیسرا سب سے بڑا رتھ یاترا مانا جاتا ہے۔

اوڈیشہ کا سوکندا رتھ یا ترا بھی بڑی تعداد میں عقیدت مندوں کو راغب کرنے کے لیے جانا جاتا ہے۔

بنگلہ دیش کے دھامرائی کے مقام پر دھامرائی جگناتھ روتھ ، بنگلہ دیش میں سب سے مشہور رتھ یاترا ہے۔

حوالہ جات
---------

1. ↑  "https://books.google.com/books?id=1wbXAAAAMAAJ".  روابط خارجية في `|title=` (معاونت)
2. ↑  "http://en.banglapedia.org/index.php?title=Rathajatra".  روابط خارجية في `|title=` (معاونت)[*مردہ ربط*]
3. ↑  "https://books.google.com/books?id=z3uoAgAAQBAJ&pg=PA38".  روابط خارجية في `|title=` (معاونت)
رتھ یاترا



1. ↑  "http://rathyatralive.com/ahmedabad-rath-jatra-jamalpur-jagannath-temple/48/".  روابط خارجية في `|title=` (معاونت)[*مردہ ربط*]
| اصطلاح | term |
| --- | --- |
| خلل  بد / عیبی  آر جانا  لوٹنا  جانا لوٹنا جانا لوٹنا جانا لوٹنا  حرکت  حرکتیت  تناوبی حرکات  خللِ تناوبی حرکات | dys  dys  dia  docho  alternate  تناوب diadocho kinesia kinesia  diadochokinesia  dysdiadochokinesia |

خللِ تناوبی حرکات (dysdiadochokinesia) اصل میں جاندار کی تناوبی حرکات (alternate movements) میں عیب یا خلل پیدا ہوجانے کی کیفیت کو کہا جاتا ہے۔ تناوبی حرکات ایسی حرکات ہوتی ہیں کہ جو بار بار تیزی سے اپنے آپ کو دہراتی ہوں۔ مثال کے طور پر الٹے ہاتھ کی ہتھیلی کو سیدھے ہاتھ کی انگلیوں کی سامنے کی جانب سے چھونا اور پھر فوراً اوپر اٹھا کر اور پلٹ کر انگلیوں کی پشت سے چھونا، اسی عمل کو بار بار تیزی سے دہرایا جائے تو یہ سیدھے ہاتھ کی تناوبی حرکت ہوگی۔ اور اس اختبار کے دوران اگر ایسا کرنے میں کوئی خلل ہو یعنی متعلقہ شخصیت ایسا کرنے کی صلاحیت نا رکھے یا ایک بار اٹھا کر دوسری بار چھونے سے پہلے ہی دوبارہ اٹھا کر پلٹ کر چھوئے یا تیزی سے ایسا کرتے وقت انگلیاں، ہتھیلی کے ہدف پر درست نا لگ سکیں تو یہ تمام عیب یا خلل کی حالتیں، خلل تناوبی حرکات کی کیفیت کو ظاہر کریں گی۔
**سر ٹموتھی کیریو اوبرائن** (پیدائش:5 نومبر 1861ء)|(وفات:9 دسمبر 1948ء) ایک آئرش بارونیٹ تھا جس نے انگلینڈ کے لیے پانچ ٹیسٹ میچوں میں کرکٹ کھیلی۔

### زندگی اور کیریئر

ٹم اوبرائن ڈبلن میں پیدا ہوئے اور سمرسیٹ کے کیتھولک اسکول ڈاون سائیڈ میں تعلیم حاصل کی۔ وہ بنیادی طور پر اپنے کرکٹ کیریئر کو آگے بڑھانے کے لیے نیو ان ہال، آکسفورڈ گئے۔ ایک زبردست دائیں ہاتھ کے بلے باز، اوبرائن نے 1884ء اور 1885ء میں بلیو جیتا۔ اس نے آکسفورڈ یونیورسٹی کے شوقیہ کے طور پر 266 اول درجہ کرکٹ میچ کھیلے اور 1898ء تک مڈل سیکس کے لیے کافی باقاعدگی سے کھیلے۔ آکسفورڈ کے لیے اس کے 92 1884ء کے آسٹریلیائیوں کے خلاف یونیورسٹی کی آسٹریلین ٹیم کے خلاف واحد فتح میں اہم کردار ادا کیا۔ اس نے اس سال اولڈ ٹریفورڈ میں آسٹریلیا کے خلاف انگلینڈ کے لیے کھیلا اور پھر چار سال بعد لارڈز میں کھیلا، لیکن کسی بھی کھیل میں اس نے خود کو ممتاز نہیں کیا۔ اس نے میریلیبون کرکٹ کلب کی ٹیموں کے ساتھ دو بار دورہ کیا: 1887-88ء میں وہ جارج ورنن کے ساتھ آسٹریلیا گئے اور 1895-96ء میں لارڈ ہاک کے ساتھ جنوبی افریقہ گئے، جہاں انہوں نے پورٹ الزبتھ میں جنوبی افریقہ کے خلاف ایک بار کپتان کے طور پر کام کیا۔ فروری 1896ء میں، جارج لوہمن کے میچ میں 15/45 (7/38 اور 8/7) کی واپسی کے نتیجے میں بڑی حد تک گیم جیتنا۔ کاؤنٹی کرکٹ میں، وہ 202 کے سب سے زیادہ سکور کے ساتھ سخت ہٹ کرنے والی اننگز کے لیے جانا جاتا تھا، اس نے رابرٹ سلیڈ لوکاس کے ساتھ شراکت داری کا حصہ بنایا جس نے 1895ء میں سسیکس کے خلاف 200 منٹ میں 338 رنز بنائے۔ منفرد طور پر، اوبرائن نے آئرلینڈ کی کپتانی بھی کی۔ انگلینڈ کے طور پر، انگلینڈ کے ایک مختصر آئرش دورے کے دوران اپنے پیدائشی ملک کے لیے اپنے الما میٹر کے خلاف 167 کا ٹاپ سکور ریکارڈ کیا۔ یہ 1973ء تک ایک آئرش ریکارڈ رہا۔ اوبرائن نے 26 ستمبر 1885ء کو آل سینٹس چرچ، بارٹن-اوون-آرویل میں سر ہمفری ڈی ٹریفورڈ کی بیٹی گنڈریڈ اینیٹ ٹریسا ڈی ٹریفورڈ سے دوسری بارونیٹ سے شادی کی اور ان کے 10 بچے تھے، جن میں سے ایک، ٹموتھی جونیئر، پہلی جنگ عظیم کے دوران فلینڈرس میں انتقال کر گئے۔ ایک اور بچہ، بیٹی سیسیل اوبرائن ایک معروف پائینیر پائلٹ تھیں۔ سر ٹموتھی 1948ء میں اپنی موت کے وقت انگلینڈ-آسٹریلیا ٹیسٹ کھیلنے والے سب سے معمر کرکٹ کھلاڑی تھے۔ ان کے بھائی جان نے بھی آئرلینڈ کے لیے بین الاقوامی کرکٹ کھیلی۔

### انتقال

ان کا انتقال 9 دسمبر 1948ء کو رمسی، اسلے آف مین میں 87 سال کی عمر میں ہوا۔

### مزید دیکھیے

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
**پاکستان لائبریری ایسوسی ایشن** (انگریزی: Pakistan Library Association) کتب خانوں کی فلاح و بہبود و ترقی اور فروغ کی پاکستان میں قائم ایک تنظیم ہے۔ اس تنظیم کا قیام مارچ 1957ء میں عمل میں آیا۔ اس کے بانیوں میں ڈاکٹر محمود حسین، ڈاکٹر اے معید، ڈاکٹر انیس خورشید اور اے رحیم شامل ہیں۔ اس کے اغراض و مقاصد میں پاکستان میں کتب خانوں کا قیام، تکنیکی صلاح و مشورہ اور تعاون، کتب خانوں کے بہترین نظم و نسق کا فروغ، لائبریری سائنس میں تحقیق کو فروغ دینا، لائبریری سائنس کی تعلیم و تدریس کا اجرا اور اس میدان میں تازہ رجحانات، نظریات اور تجاویز کی نشر و اشاعت شامل ہیں۔ ابتدا میں یہ تنطیم تین زونز کراچی، لاہور اور ڈھاکہ پر مشتمل تھی۔ انجمن کا صدر دفتر ہر دو سال بعد کراچی، لاہور اور ڈھاکہ میں گردش کرتا رہتا تھا۔ اس کی ذیلی شاخیں صوبہ پنجاب، سندھ، خیبر پختونخوا، بلوچستان اور وفاقی دار الحکومت میں قائم کی گئی ہیں۔ وفاقی دار الحکومت کے علاقوں میں اسلام آباد، راولپنڈی، گلگت بلتستان اور آزاد جموں و کشمیر شامل ہیں۔ اس تنظیم نے 1958ء سے 2007ء تک کل 17 کانفرنسوں کا کامیابی سے انعقاد کر چکی ہے۔ اس کے علاوہ یہ تنظیم باقاعدگی سے لائبریری ورکشاپس، مباحثوں اور کتب میلوں کا انعقاد بھی کرتی ہے۔ اس تنظیم کے تحت خبرنامہ (Newsletter) اور ایک سہ ماہی تحقیقی جریدہ **پاکستان لائبریری ایسوسی ایشن جرنل** بھی شائع ہوتا ہے۔

حوالہ جات
---------

1. ↑  اشرف علی، کتب اور کتب خانوں کی تاریخ، نیشنل بک فاؤنڈیشن اسلام آباد، 2018ء، ص 401
**حسن الالوباطلی** یا **الالوباطلی حسن** (1428ء - 29 مئی 1453ء) سلطنت عثمانیہ کے سلطان محمد دوئم کی خدمت میں ایک تیموری سپاہی تھے جو فتح قسطنطنیہ کے وقت شہید ہو گئے تھے۔

ابتدائی زندگی
-------------

الالوباطلی حسن صوبہ بورصہ کے ایک چھوٹے سے گاؤں الوابات (کراجابے کے قریب) میں پیدا ہوئے تھے۔

فتح قسطنطنیہ
------------

فتح قسطنطنیہ کے وقت حسن کی عمر 25 سال تھی اور وہ قسطنطنیہ کے محاصرے میں موجود تھے (6 اپریل 1453ء سے 29 مئی 1453ء تک)۔ ترکوں نے اس سے قبل متعدد بار رومی سلطنت کے عظیم الشان شہر اور آخری مضبوط گڑھ قسطنطنیہ لینے کی کوشش کی تھی لیکن کامیابی نہیں ملی۔ سلطان محمد فاتح کی کمان میں جو اس وقت اپنے بیسویں سال کے اوائل میں تھے اور پہلے ہی ایک عظیم فوجی رہنما ہونے کا امکان محمد فاتح میں ظاہر ہو رہا تھا اور ایسا لگتا تھا کہ فتح قریب ہی ہے۔ توپوں کے ذریعہ کئی حملے اور شدید ہتھوڑے کے باوجود قسطنطنیہ کی عظیم دیواریں 53 دن تک قائم رہیں۔

محاصرے کے آخری دن یعنی 29 مئی کی صبح نمازِ فجر کے بعد، عثمانی فوجی بینڈ نے ایک گانا بجانا شروع کیا اور قسطنطنیہ پر دھاوا بول دیا۔ الالوباطلی حسن قسطنطنیہ کی دیواروں پر چڑھنے والے پہلے شخص تھے اس کے بعد حسن کے تیس اور دوستوں نے ساتھ دیا۔ حسن کے پاس صرف ایک عثمانی تلوار، ایک چھوٹی سی ڈھال اور عثمانی جھنڈا تھا۔ جب حسن دیوار پر چڑھے تو ان پر تیروں، پتھروں، نیزوں اور گولیوں کی بارش شروع ہو گئی۔ وہ سب سے اوپر دیوار پر پہنچے اور جھنڈا لگایا۔ جب حسن نے جھنڈا لگایا اس وقت ان کے باقی 12 دوست ان کے پاس تھے اور اس کے بعد حسن اپنے جسم میں موجود 27 تیروں کی وجہ سے نیچے گر کر شہید ہو گئے۔ عثمانی پرچم کو دیکھ کر عثمانی فوجی متاثر ہوئے اور آخر کار عثمانیوں نے قسطنطنیہ کو فتح کیا۔

مقبول ثقافت میں
---------------

* ابراہیم سلوکول نے ترک فتح 1453 (2012) میں حسن کا کردار ادا کیا۔

مزید دیکھیے
-----------

* محمد فاتح
* فتح قسطنطنیہ

حوالہ جات
---------

1. ↑  The Companion Guide to Istanbul: And Around the Marmara By John Freely, Susan Glyn, pg. 356
2. 1 2 3  "Ulubatlı Hasan kimdir? Tarihte Ulubatlı Hasan".
3. 1 2 3  "Ulubatlı Hasan Kimdir ?". *sabah.com.tr*.
4. 1 2 3  "ADI BAYRAKLAŞAN ŞEHİD ULUBATLI HASAN". *yenisafak.com*.
**خودساختہ نسل کشی** (انگریزی: Autogenocide) سے مراد کسی ملک کے شہریوں کا اپنے ہی لوگوں یا حکومت کی جانب سے صفایا کیا جانا۔ انگریزی لفظ Autogenocide دراصل مرکب سے یونانی لفظ Auto جو خود کے لیے مستعمل ہے جبکہ نسل کشی کے لیے یونانی لفظ genos کو مصدر کے طور پر استعمال کیا گیا ہے جس کا مطلب نسل یا قبیلہ ہے اور اسی کا لاحقہ لاطینی زبان سے اخذ کردہ -cide ہے جس کے لفظی معنے مارڈالنے کے ہیں۔

اس لفظ کا استعمال 1970ء کے نصف دہے سے شروع ہوا جبکہ عوامی میڈیا کو کمبوڈیا کی خمیر احمر (انگریزی: Khmer Rouge) کی اپنے ہی عوام کے قتل و خون جیسی حرکات کو بیان کرنا تھا جو دوسری حکومتوں کی "غیروں" نسل کشی سے مختلف تھے جیساکہ یہودی اور سلاو آبادیوں کا قتل عام نازی جرمنی کی جانب سے کیا گیا تھا۔

مزید دیکھیے
-----------

* مردم کشی
* سیاسی شناخت کشی
* زوسا (Xhosa)، چوپایہ کشی تحریک
* پول پاٹ

حوالہ جات
---------

1. ↑  MSN Encarta - Dictionary - autogenocide definition آرکائیو شدہ (Date missing) بذریعہ encarta.msn.com (Error: unknown archive URL). 2009-10-31.
2. ↑  Bjornson, Karin. *Genocide and Gross Human Rights Violations*, Transaction Publishers, June 30, 1998
**سید محمد سرور** کیرالا، بھارت سے تعلق رکھنے والے اردو شاعر تھے۔

حیات نامہ
---------

1916ء کو بھارت کی جنوبی ریاست کیرالا کے ترشور میں پیدا ہوئے۔ ان کا پورا نام سید محمد اور تخلص سرؔور ہے۔ 1942ء میں مدراس یونیورسیٹی سے **ادیبِ فاضل** ڈگری حاصل کی۔ اس کے فوراً بعد تلشیری برنن کالج میں استاد کی حیثیت سے عارضی طور پر تقرر ہوا۔ اس کے بعد تلشیری سینٹ جوزف ہائی اسکول میں دو سال تک بحیثیتِ استاد کام کیا۔ 1944ء سے 1971ء تک ملاپورم سرکاری ہائی اسکول میں بحیثیتِ اردو معلّم کام کیا۔

اہم تصانیف
----------

انھوں نے سب سے پہلے رسالہ **غنچہ** میں بچّوں کے لیے لوک کہانی لکھی۔ **جواہر صاحب بنگلوری** کے انتقال پر مرثیہ لکھا۔ ان کا پہلا مجموعۂ کلام **ارمغانِ کیرالا** 1970ء میں شائع ہوا۔ 49 نظموں پر مبنی **نوائے سرؔور** 1988ء میں منظرِ عام پر آیا۔ اس کے علاوہ وائکم محمد بشیر، ایم ٹی واسودیون نائر وغیرہ مشہور ادیبوں کی کہانیاں اردو میں ترجمہ کر کے شائع کیں۔

*نوائے سرور'* رسم اجرا

انتقال
------

زندگی کے آخری ایام انھوں نے تنِ تنہا گزارے۔ 6 ستمبر،1994ء میں انھوں نے دارِ فانی سے کوچ کیا۔

نمونۂ کلام
----------

ہند کی انگشتری کا ہے نگینہ کیرلا  

ہے کئی اشیائے نادر کا خزینہ کیرلا  

خوشۂ فلفل کا ہر دانہ ہے ہیرے کی کنی  

ہر گدا محتاج جس کا جس پہ شیدا ہر غنی  

کیا حسین رنگوں کی آمیزش ہے کاجو میں عیاں  

کوئی اُجلا کوئی پیلا اور کوئی ارغواں  

ناریل کے پیڑ صف باندھے کھڑے ہیں اس طرح  

عیدگاہوں میں ہوں صف بستہ نمازی جس طرح  

رودِ بھارت کوثر و تسنیم سے کم تر نہیں  

رودِ گنگا آلوا کی نہر سے بڑھ کر نہیں  

تم کہو کشمیر کو فردوس بر روئے زمین  

میں کہوں ہے کیرلا فردوس سے بڑھ کر کہیں  

جو کوئی آتا ہے سرور کیرلا میں ایک بار  

وہ بھلا سکتا نہیں اس کی فضائے خوشگوار  

(**ارمغانِ کیرلا** سے )

حوالہ جات
---------

* قومی کونسل برائے فروغ زبان اردو پرسرؔور صاحب کے بارے میںآرکائیو شدہ (Date missing) بذریعہ urducouncil.nic.in (Error: unknown archive URL)

بیرونی روابط
------------

* سرؔور کے بارے میں Blog
قبہ امام شافعی، قاہرہ، مصر
**روضہ امام شافعی** اُس مدفن کو کہا جاتا ہے جو سنی شافعی مذہب کے بانی امام شافعی سے منسوب ہے۔ یہ روضہ قاہرہ کے "مُردوں کے شہر" (قرافہ) کی ایک گلی میں واقع ہے۔

ضریح محمد بن ادریس شافعی

تفصیل
-----

محمد بن ادریس شافعی نے 813ء میں مالک بن انس سے تعلیم حاصل کرنے کے بعد قاہرہ کا سفر اختیار کیا۔ اور یہاں شافعی مسلک کی بنیاد رکھی۔ اپنی وفات 819ء تک یہاں کی ایک مسجد عمرو بن العاص میں درس و تدریس کا کام کیا۔ ابن عبد الحکیم نے شافعی کو وفات کے بعد "مُردوں کے شہر" کی گلی میں تربہ کے مقام پر دفن کیا۔

سلطان صلاح الدین ایوبی نے 1176ء میں امام شافعی کے مزار پر نقش و نگار مہر کیے بعد میں 1178ء میں عابد النجار نے قبر پر ایک لکڑی کا صندوق بنایا جس پر اسلامک جیومیٹری کو مختلف اشکال کی صورت کندہ کیا گیا نیز قرآنی آیات کو خط کوفی اور ایوبی میں تحریر کیا گیا ہے۔ سلطان ایوبی نے بعد میں اس مقبرہ کے پاس ایک مدرسہ بھی کھول دیا تھا۔

ایوبی سلطان الکامل ناصر الدین محمد کی والدہ کی وفات 1211ء میں جب ہوئی تو سلطان الکامل نے اپنی ماں کو اسی مقبرہ کے پاس دفنایا اور اس پر ایک وسیع و عریض عمارت اور ایک گنبد کی تعمیر کی جس میں امام شافعی کا مقبرہ بھی شامل ہو گیا۔ موجودہ امام شافعی کے مقبرہ پر لکڑی کا گنبد ہے جس کی دیواروں پر سنگ مرمر سے سجاوٹ کی گئی ہے اور مقرنس کے نقوش نگار بنائے گئے ہیں۔ مملوک بادشاہ سلطان سیف الدین قایتبائی اور قانصوہ غوری نے بھی اس مقبرہ کی سجاوٹ کروائی پھر عثمانی دور میں والی علی بک الکبیر نے 1772ء میں مقبرہ کی تزین و آرائش کرائی۔ مقبرہ پر رنگین نقوش نئے سرے سے بنائے گئے مقبرہ کی اندرونی دیواروں پر اور باہر سے بھی نئے رنگ اور دیدہ ویز اسلامک آرٹ کندہ کیا گیا۔

حوالہ جات
---------

1. ↑   آرکائیو شدہ (Date missing) بذریعہ eternalegypt.org (Error: unknown archive URL). *Eternal Egypt*. Retrieved January 29, 2018.
2. 1 2 3  ضريح الامام الشافي. *Museum with no Frontiers*. Retrieved January 29, 2018.
3. ↑   *Archnet*. Retrieved January 29, 2018.

|  |  |
| --- | --- |
|  | ویکی ذخائر پر **روضہ امام شافعی** سے متعلق سمعی و بصری مواد ملاحظہ کریں۔ |
14 مارچ 1967ء کو حکومت پاکستان نے 1965ء کی پاک بھارت جنگ میں دلیری‘ جرأت اور حوصلہ مندی کا مظاہرہ کرنے کے اعتراف کے طور پر پاکستان کے تین شہروں‘ لاہور ‘ سیالکوٹ اور سرگودھا کے شہریوں کو پرچم ہلال استقلال کا اعزاز عطا کرنے کا اعلان کیا۔ اس پرچم کا ڈیزائن پاکستان کے مرکزی شعبہ مطبوعات اور فلم سازی کے سینئر آرٹسٹ جناب اقبال احمد خان نے تیار کیا تھا۔ لاہور کے شہریوں کو یہ اعزاز پاکستان کے سابق صدر فیلڈ مارشل محمد ایوب خان نے 4 اپریل 1967ء کو اور سیالکوٹ اور سرگودھا کے شہریوں کو مغربی پاکستان کے سابق گورنر جنرل محمد موسیٰ خان نے بالترتیب 7 مئی 1967ء اور 8 مئی 1967ء کو ایک خصوصی تقریب میں عطا کیا تھا۔ 15 مئی 1967ء کو پاکستان کے محکمہ ڈاک نے اس پرچم ہلال استقلال کی تصویر سے مزین ایک ڈاک ٹکٹ جاری کیا، اس ڈاک ٹکٹ کی مالیت 15پیسے تھی اور اسے پاکستان سیکورٹی پرنٹنگ کارپوریشن کے آرٹسٹ عبدالرؤف نے ڈیزائن کیا تھا،

لاہور کے جناح ہال پر پاکستان کے دو پرچم لہرائے جاتے ہیں ایسا ہی سیالکوٹ اور سرگودھا کے جناح ہال پر ہوتا ہے کہ وہاں بھی دو دو پرچم ہی لہرائے جاتے ہیں۔سرسری نظر سے دونوں پرچم ایک جیسے لگتے ہیں مگر ایسا نہیں۔ان میں سے ایک تو عام سبز ہلالی پرچم ہے جبکہ دوسرے میں اضافی تین ستارے اور ایک نشان نظر آتا ہے۔یہ تھوڑا سا مختلف پرچم دراصل ’’ہلالِ استقلال‘‘ ہے،

قومی ترانے کے خالق حفیظ جالندھری نے اس پرچم کے لیے ’’ہلال استقلال ‘‘ کے نام سے خوبصورت قومی نظم تخلیق کی۔

حوالہ جات
---------

پاکستان کرونیکل ، عقیل عباس جعفری
|  |
| --- |
| **پرکار** |
| مجمع النجوم پرکار بڑی تصویر کے لیے کلک کریں |
|   |
| **عربی نام:** | **البيكار**  |
| **انگریزی نام:** | Circinus |
| **خاندان:** | لاکائیل |
| **آسمان میں مقام:** | آسمانِ جنوب سوم |
| **رقبہ:** | 93.353 ۔ (85 واں) |
| **فی صد رقبہ :** | آسمان کا 0.23 فی صد |
| **مطلع مستقیم:** | 14 گھنٹے 34.54 منٹ |
| **میل:** | 63 ڈگری 1.82 منٹ جنوب |
| **سیاروں والے ستارے :** |    کوئی نہیں |
| **چمکدار ستارے:** |    کوئی نہیں |
| **قریبی مجمع النجوم:** | قنطورس،مگس،طائر الفردوس،مثلث جنوبی،مربع نجار،گرگ |
|   |

  


*پرکار'* (عربی: **البيكار**  - انگریزی: Circinus) ایک مجمع النجوم کا نام ہے۔ اس کو خاندان مجمع النجوم لاکائیل میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 93.353 مربع ڈگری ہے۔ جو کل آسمان کا 0.23 فی صد بنتا ہے۔مطلع مستقیم 14 گھنٹے 34.54 منٹ ہے۔ اور میل 63 ڈگری 01.82 منٹ جنوب ہے۔

قریبی مجمع النجوم
-----------------

اس کے اردگرد قنطورس،مگس،طائر الفردوس،مثلث جنوبی،مربع نجار اور گرگ واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**ذیشان** (Zîşan) الفاظ "زی" (ہے جو کسی) اور "شان" (اعلیٰ کی حیثیت) کی طرف سے آتا ہے جو ایک ترکی کا نام ہے۔ یہ ایک اعلیٰ عزم (ایک ایسا کرنے کا ارادہ رکھتی ہے مندرجہ ذیل میں اعلیٰ معیار) یا اعلیٰ کی حیثیت سے ایک معیاری مطلب۔ عرفیت (شان) (وقار، شان - عربی میں پرامن جس کا مطلب ہے Zishan (Zişan کے ساتھ الجھن میں نہیں)) بھی ترجمہ اور جس یا ذیشان "پرنس" کا مطلب ہے۔
یہ ذيشان یا عربی میں لکھا جا سکتا ہے ذي شان۔ دونوں درست فارم ہیں۔ سب سے پہلے ایک کمپاؤنڈ لفظ ذیشان ہے اور دوسرا دو الفاظ زی اور شان ہے۔ عربی میں یہ لفظ معنی میں ترجمہ:

* معاملہ
* بزنس
* حالت
* وقار
* رہبر معظم انقلاب اسلامی
* معیار
* عما
* فطرت
* فطرت، قدرت
* آلوک
* ریاست

ترکی میں لفظ 'ذیشان' اکثر عام طور پر نوابی یا عیش و عشرت کا ایک معنی کی تجویز، ایک صفت کے طور پر شاعری میں استعمال کیا جاتا۔ یہ نام اکثر سعودی عرب، افغانستان، پاکستان اور کشمیر، ایران میں مردوں کو دیا ہے اور ہندوستانی مسلمانوں اور گریٹر مشرق وسطی کے علاقے کے دیگر ایشیائی ممالک کے درمیان۔ اردو میں یہ لفظ معنی میں ترجمہ:

* احترام
* معزز
* مکرم
* ہائی اتھارٹی
* خوبصورت
* بویتا
**رفیف زیادہ** فلسطینی تحریک کی سرگرم کارکن، شاعرہ، فن کارہ، صداکارہ اور معلّمہ

فلسطینی شاعرہ و فنکارہ "رفیف زیادہ
کم سنی میں ہی 1982 میں ہونے والے صابرہ اور شتیلہ کیمپ میں فلسطینیوں کے کیمپ میں قتل عام کو اپنے آنکھوں سے دیکھا۔ اس حادثے میں اس کا گھرانہ بھی ختم ہو گیا۔ اس قتل عام کے مناظر معصوم رفیف کے ذہن پر نقش ہو گئے جس کی حساسیت نے اسے فن کے ذریعے اپنے وطن کی حالت زار دنیا تک پہچانے پر مجبور کیا۔ 2014 میں کینیڈا کے شہر ٹورنٹو میں سیاسیات میں پی ایچ ڈی کر رہی ہے۔ وہ اسرائیلی نسل پرستانہ عصبیت پسندی کے خلاف اتحاد کی بانی رکن ہے۔ اس کے علاوہ اسرائیکل کے تدریسی اور ثقافتی بائیکاٹ کی فلسطینی مہم کی بھی بانی رکن ہے۔ یہ مہم 2004ء میں فلسطین کے شاعروں، دانش وروں، مفکروں اور تعلیمی ماہرین نے شروع کی۔ رفیف زیادہ نے کبھی اپنی مقبوضہ سرزمین نہیں دیکھی۔ اس کا بقیہ خاندان اسرائیل کے مقبوضہ علاقوں میں آباد ہے اور وقتا فوقتا سفر میں رہتا ہے۔ رفیف اور اس کا خاندان زیادہ تر ٹورنٹو میں آباد ہے۔ اس نے 2012ء کے دوران میں لندن میں کئی عرصے تک اپنی شاعری سنائی اور فلسطین کی صورت حال کے بارے میں یورپی اور برطانوی عوام کو آگاہ کیا۔ وہ موسیقی کے ساتھ اپنی شاعری کو ڈرامائی انداز میں پیش کرتے ہوئے سماں باندھ دیتی اور سامعین کو مبھوت کر دیتی ہے ۔

اس کی ایک نظم  *غصے کی پرچھائیاں*  ایک مشہور نظم ہے جو اس نے اپنے کینیڈا یونیورسٹی میں ایک طالب علم کے نفرت انگیز رویے کے خلاف لکھی۔

حوالہ جات
---------

1. ↑  روزنامہ جنگ سنڈے 22 جون 2014 لاوال شاعری[*مردہ ربط*]
**حیات و نفسیات کا نمونہ** (انگریزی: Biopsychosocial model) ایک ایسا نمونہ ہے جس کا مقصد صحت اور بیماری کو سمجھنا، حیاتیات، نفسیات اور سماجی عوامل کو طے کرنا ہے۔

تاریخ
-----

اس حیات و نفسیات کے نمونے کو جارج ایل اینجل نے 1977ء میں پیش کیا تاکہ بیماری کے وقوع پزیر ہونے کو بہتر انداز میں عکاسی کی جا سکے۔ اس کے لیے حیاتیاتی عوامل (وراثیاتی، حیاتی کیمیاوی، وغیرہ)، نفسیاتی عوامل (موڈ، شخصیت، برتاؤ، وغیرہ) اور سماجی عوامل (ثقافتی، خاندانی، سماجی و معاشی، طبی، وغیرہ) کے پیچیدہ ربط و تعلق کو پیش کیا جاتا ہے۔سانچہ:Primary-inlineسانچہ:Primary-inline یہ نمونہ تحقیق کے لیے بلو پرنٹ فراہم کرتا ہے، تدریس کے لیے ایک طریقہ کار پیش کرتا ہے اور ایک خاکہ پیش کرتا ہے جس سے کہ صحت کی دیکھ ریکھ کی حقیقی دنیا میں عمل آوری ہو سکے۔سانچہ:Primary-inline

اس نمونے کا مقصد یہ تھا کہ دماغی علاج کے شعبے میں تصور کی جانے والی سائنس کی کمی اور دیگر طبی شعبوں میں کم سے کم دیکھی جانے والی فعالیت پر ایک رد عمل فراہم کرنا تھا جو بیماری کے علاج کے لیے ناکافی تھے۔ اس نمونے کو پیش کرتے وقت اینجل نے یہ محسوس کیا کہ یہ سبھی بیماریوں کے لیے یکساں طور پر رائج ہونا چاہیے، نہ کہ صرف جسمانی یا نفسیانی مسائل سے متعلق ہونا۔ ان دونوں اصطلاحوں کو دیکھنے یہ بات ظاہر ہو گئی ہے کہ مکمل جسمانی اور نفسیاتی سماجی عوامل پر غور کرنا ناگزیر ہے اور ان دونوں میں سے کسی کا ان دیکھا کیا جانا مریض کی صحت پر اثر انداز ہو سکتا ہے۔

مزید دیکھیے
-----------

*

حوالہ جات
---------

1. ↑  Engel، GL (8 April 1977). "The need for a new medical model: a challenge for biomedicine.". *Science*. **196** (4286): 129–36. PMID 847460.
2. ↑  Engel G. L. (1980). "The clinical application of the biopsychosocial model". *American Journal of Psychiatry*. **137** (5): 535–544. PMID 7369396. doi:10.1176/ajp.137.5.535.
3. ↑  Engel، George L. (6 July 2009). "The Need for a New Medical Model: A Challenge for Biomedicine". *Holistic Medicine*. **4** (1): 37–53. doi:10.3109/13561828909043606.
**ڈاکٹر ذاکر حسین نقوی** پنجابی یونیورسٹی، پٹیالہ، بھارتی پنجاب کے پروفیسر تھے۔ وہ مولانا جلال الدین محمد بلخی رومی پر اپنے تحقیقی کام اور تحریروں کے لیے مشہور تھے۔

تدریسی دنیا میں مقام
--------------------

ذاکر حسین پنجابی یونیورسٹی، پٹیالہ کے شعبہ فارسی، اردو و عربی کے تیسرے صدر شعبہ تھے۔ وہ بنیادی طور پر فارسی کے ماہر تھے۔ وہ علم عروض میں غیر معمولی شناسائی رکھتے تھے۔

دنیائے تحریرو تحقیق سے وابستگی
------------------------------

ذاکر حسین نے مولانا جلال الدین محمد بلخی رومی کی مثنوی پر کافی تحقیقی کام کیا۔ اس کے علاوہ بھی کئی مضامین اور موضوعات پر لکھتے تھے۔ ان کی ایک کتاب کا نام *انسانی شخصیات کا تصور قرآن مجید کی روشنی میں* ہے۔

بلند تر تحقیقی دنیا سے وابستگی
------------------------------

ذاکر حسین نے کئی تحقیقی منصوبوں میں حصہ لیا یا اپنے مشورے دیے۔ ان میں اپنی ہی جامعہ کے نربھیے سنگھ کی کتاب *فلاسفی آف سکھزم: ریالٹی اینڈ اِٹز مینی فیسٹیشنز* میں اسلام سے جڑے موضوعات پر مشورہ دینا شامل ہے۔

وفات
----

ذاکر حسین کا انتقال 1992ء میں ہوا جب وہ بطور صدر شعبہ اپنی خدمات انجام دے رہے تھے۔

حوالہ جات
---------

1. 1 2  "پنجابی یونیورسٹی کی ویب سائٹ". 21 اکتوبر 2017 میں اصل سے آرکائیو شدہ. اخذ شدہ بتاریخ 17 جنوری 2021.  الوسيط `|url-status=` تم تجاهله (معاونت)
2. ↑  Naqvi
3. ↑  Philosophy of Sikhism: Reality and Its Manifestations By Nirbhai Singh
**اسٹریڈین** (انگریزی: Steradian) بین الاقوامی نظام اکائیات میں زاویۂ مجسمہ کی پیمائش کی معیاری اکائی ہے۔ اور اسے علامت sr سے ظاہر کیا جاتا ہے۔
یہ سہ ابعادی ہندسہ میں استعمال ہوتا ہے۔ یہ ریڈین سے مطابقت رکھتا ہے۔ ریڈین مستوی زاویوں کا تعین کرتا ہے۔ اور دائرے کے محیط کے کچھ حصے کو گھیرتا ہے جبکہ سٹریڈین وہ مخروطی زاویہ ہوتا ہے جو کسی کرے کی سطح کے کچھ رقبے کو گھیرتا ہے۔
سٹریڈین ریڈین کی طرح ایک بے بُعدی اکائی ہے۔ مخروطی زاویہ کا کُرے کا گھیرا ہوا رقبہ اور کُرے کی سطح کا کْرے کے مرکز سے فاصلہ یعنی رداس کا مربع بُعدی ہیں۔ اس نسبت کے دونوں شمار کنندہ اور مخرج (نسب نما) بُعدی ہیں۔

A/r^2

جیسا کہ (بے بُعدی) L2/L2=1

تاہم یہ دو بے بُعدی مقداروں کے فرق کے لیے مفید ہے۔ اس لیے علامت sr زاویہ مجسمہ کو ظاہر کرتا ہے۔ مثال کے طور پر اشعاعی شدت کو واٹ فی سٹریڈین (W⋅sr−1) سے ناپا جاتا ہے۔ سٹریڈین ابتدا میں بین الاقوامی نظام اکائیات میں ضمنی اکائی تھی جسے 1995 عیسوی میں ایس آئی ماخوذ اکائیوں میں شامل کیا گیا۔

کسی جسم کا سٹریڈین میں زاویۂ مجسمہ اس جسم کے اکائی کُرے (unit sphere) کے اس رقبے کے ٹکرے یا قاش(segment) کے برابر ہے جو وہ گھیرتا ہے۔ سٹریڈین میں زاویۂ مجسمہ اکائی کُرے کے رقبے کے ٹکرے کے برابر اسی طرح ہے جس طرح ریڈین میں مستوی زاویہ اکائی دائرے (unit circle) کی قوس کی لمبائی کے برابر ہوتا ہے۔ اس لیے جس طرح ریڈین میں مستوی زاویے میں دائرے کی قوس کی لمبائی اور دائرے کے رداس کے درمیان نسبت پائی جاتی ہے بالکل اسی طرح سٹریڈین میں کُرے کے ٹکرے کے رقبے اور کرے کے رداس کے مربع میں نسبت پائی جاتی ہے۔ ان کے درمیان یہ نسبت ہے۔

Ω=A/r^2

جہاں A ایک کروی سطحی رقبہ ہے۔ اور r کرے کا رداس ہے۔
**دیہی ترقی** ایک عام اصطلاح ہے جو دنیا بھر میں غیر شہری علاقے یا دیہاتی علاقوں میں طرز زندگی میں بہتری اور ذرائع معاش میں اضافے کے لیے استعمال کی جاتی ہے۔ دیہی علاقوں سے مراد وہ علاقے ہیں جہاں پر گو آبادی کم ہو، رہائش و زراعت کے لیے اراضی میسر ہو مگر سہولیات کا فقدان ہو۔ ان علاقوں میں زراعت معاش کا ایک بڑا ذریعہ ہوتا ہے اور یہاں معاشیات کا دارومدار خوراک، زراعت اور مال مویشی کی پیداوار پر ہوتا ہے۔

ترقیاتی منصوبے
--------------

دیہی ترقی کے منصوبوں پر دو طرح سے عمل کیا جاتا ہے۔ پہلا حصہ سماجی ترقی جبکہ دوسرا حصہ معاشی ترقی پر مشتمل ہوتا ہے۔ یہ منصوبے علاقائی منصب داروں، علاقائی ترقیاتی تنظیموں، غیر سرکاری تنظیموں، حکومتی اداروں اور بین الاقوامی اداروں کی مشترکہ محنت سے عمل میں لائے جاتے ہیں۔ دیہی علاقوں کی آبادی بھی اپنے تئیں ان منصوبوں میں شراکت کی اہل ہوتی ہے، جو صرف مقامی سطح پر ترقی کے عمل میں کام کر سکے۔ یہ اصطلاح جیسے کہ اس کے معنی سے واضع ہوتا ہے، صرف ترقی پزیر ممالک کے لیے محدود نہیں ہے۔ درحقیقت، کئی ترقی یافتہ ممالک میں بھی دیہی ترقیاتی منصوبوں پر عمل درآمد ہو رہا ہے۔ ان منصوبوں کا بنیادی مقصد غیر ترقی یافتہ اور سہولیات سے محروم دیہی علاقوں میں ترقیاتی منصوبوں پر عمل درآمد ہے۔ اس سے نہ صرف یہاں صنعتی ترقی ممکن ہو سکتی ہے بلکہ مقامی آبادی کی طرز زندگی میں مثبت تبدیلی لائی جا سکتی ہے۔ اس کے علاوہ دنیا بھر میں دیہی ترقی کا ایک بڑا مقصد یہ بھی ہے کہ بڑے پیمانے پر شہروں کی جانب ہونے والی ہجرت کو روکا جا سکے۔

دیہی ترقیاتی اداروں کی مثالیں
-----------------------------

* زراعت و دیہی ترقی کے تعاون کا تکنیکی ادارہ
* ریاست ہائے متحدہ امریکہ کا دیہی ترقیاتی ادارہ محکمہ زراعت
* شمالی آئیرلینڈ کی دیہی ترقیاتی کونسلآرکائیو شدہ (Date missing) بذریعہ rdc.org.uk (Error: unknown archive URL)
* برطانیہ کا ادارہ برائے دیہی ترقی
* دیہی ترقیاتی پروگرام پاکستان
* دی جارج فاؤنڈیشن, ہندوستان
* زرعی ترقی و تربیتی ادارہ, بھارت
* ویلج ارتھ: دیہی ترقیاتی منصوبوں کا منبع

مزید دیکھیے
-----------

* ضلعی دیہی ترقیاتی تنظیمیں (بھارت)
* عالمی فنڈ برائے دیہی ترقی (IFAD)
* علاقائی ترقی
* تامل ناڈو دیہی ترقیاتی پروگرام
**چین ساؤتھ ویسٹ ائیرلائنز فلائٹ 4509** چین میں ایک اندرونی قسم کی پرواز تھی جو 24 فروری 1999ء کو ایک فضائی حادثے کا شکار ہوئی تھی۔ یہ پرواز چین کے شہر چینگدو سے ژجیانگ سفر کر رہی تھی۔ یہ پرواز چین ساؤتھ ویسٹ ائیرلائنز کے طیارہ ٹوپولف 154 ایم کے ساختہ ہوائی جہاز کی تھی جو اپنی منزل پر پہنچنے سے قبل حادثے کا شکار ہوئی۔ اِس حادثے میں عملے کے 11 اور 50 مسافروں سمیت 61 افراد جاں بحق ہوئے۔

طیارہ اور ساخت
--------------

یہ طیارہ ٹوپولف 154 ایم ساختہ تھا جو غالباً 1990ء میں بنایا گیا تھا۔ 1990ء میں ہی یہ طیارہ چینی سول ایوی ایشن اتھارٹی کے سپرد کیا گیا تھا اور اِس کا رجسٹریشن نمبرB-2622 تھا۔

عملہ
----

اِس پرواز میں عملے کے 11 افراد سوار تھے جن میں فلائٹ افسر ژوئی ماؤ،  مقام تلاش کنندہ لان ژنگ فینگ، فلائٹ انجنئیر گوشومنگ بھی شامل تھے۔ علاوہ ازیں عملے کے باقی سات افراد تھے۔

حادثہ
-----

24 فروری 1999ء کو یہ پرواز چینگدو کے ہوائی اڈے سے روانہ ہوئی اور اِس کی منزل وین ژو لونگوان بین الاقوامی ہوائی اڈا تھی۔ پرواز کی روانگی کے کچھ ہی وقت کے بعد جہاز کے پروں میں تکنیکی خرابی سے گڑبڑ پیدا ہوئی اور جہاز کا ابتدائی حصہ یا نوکیلا حصہ نیچے کی جانب جھکتا چلا گیا۔ جہاز جو 3,300 فٹ کی بلندی پر پرواز کر رہا تھا، یک دم ہی ہزار فٹ کی بلندی سے نیچے آگیا۔ منزل پر پہنچنے سے قبل ہی جہاز ایک وسیع میدان میں گر کر تباہ ہو گیا۔ عینی شاہدین کے مطابق جہاز کی نوکیلا حصہ زمین کی سطح سے 700 میٹر بلند پڑا ہوا نظر آیا تھا اور باقی ماندہ جہاز کے حصے 2,300 فٹ دور گرے پائے گئے۔ جہاز پر سوار سوار 11 عملے کے ارکان سمیت 50 مسافر جاں بحق ہوئے۔ طیارے کے سوار افراد میں کوئی بھی زندہ نہیں پایا گیا۔

مزید دیکھیے
-----------

* چین نارتھ ویسٹ ائیرلائنز فلائٹ 2303

حوالہ جات
---------

1. ↑  "Why China's military relies on an ageing Russian passenger jet". *South China Morning Post* (بزبان انگریزی). اخذ شدہ بتاریخ 01 اگست 2018.
2. ↑  "Why China's military relies on an ageing Russian passenger jet". *South China Morning Post* (بزبان انگریزی). اخذ شدہ بتاریخ 01 اگست 2018.
3. ↑  Wantan، Wang (July 16, 2009). "Figure-154 model, involved in 30 air crashes, has been out of service for 7 years in China (Chinese Simplified)". *world.people.com.cn* (بزبان چینی). 19 جولا‎ئی 2009 میں اصل سے آرکائیو شدہ. اخذ شدہ بتاریخ 01 اگست 2018.  الوسيط `|url-status=` تم تجاهله (معاونت)